พ่อมดน้อย Harry Potter ตอนสุดท้ายเสกรายได้กว่า 168 ล้านในอเมริกาเหนือ
และอีก 307 ล้านดอลล่าร์จาก 59 ประเทศทั่วโลกสุดสัปดาห์แรกที่เข้าฉาย
และที่ลดอันดับลงมาเช่นกันคือ Zookeeper หนังรักแนวตลก เรื่องของหนุ่มใหญ่คนเฝ้าสวนสัตว์ผู้ได้รับคำแนะนำเกี่ยวกับเทคนิคการจีบสาว จากบรรดาสรรพสัตว์ที่อยู่ใต้ความดูแล สำหรับ Horrible Bosses ตลกเรท R เกี่ยวกับการวางแผนกำจัดเจ้านายของชายสามคน ทำท่าว่าจะเป็นหนังตลกสไตล์ม้ามืดอีกเรื่องหนึ่งของปี เพราะถึงแม้จะถูกคำสั่งให้ลดตำแหน่งลงมาอยู่ที่ 3 แต่รายได้นั้นผ่านหลัก 60 ล้านดอลล่าร์ไปแล้วแค่ในช่วงสองสัปดาห์ที่ฉาย ส่วนที่ถูกกระแทกตกจากแท่นเห็นจะเป็น Transformers ภาคสาม: Dark of the Moon เพราะสงครามหุ่นจากการกำกับและสร้างของ Michael Bay กับ Steven Spielberg เรื่องนี้ถูกคู่ต่อสู้หวดคว่ำหล่นลงมาเป็นที่ 2 พลังที่ฟาดหุ่นกระป๋อง Transformers ให้หล่นจากชั้นวางนั้นไม่ได้เป็นแรงทางกายภาพเสียด้วยซ้ำ แต่มาจากเวทย์มนต์กายสิทธิ์ของเหล่าพ่อมดแม่มดน้อย ใน Harry Potter and the Deathly Hallows ตอนสอง หรือ Harry Potter ภาค 7.1 นั่นเอง โดย Harry Potter ตอนสุดท้ายนี้สร้างสถิติใหม่สองด้าน คือทำรายได้ 168.5 ล้านดอลล่าร์ในอเมริกาเหนือ และกวาดเพิ่มได้อีก 307 ล้านดอลล่าร์ใน 59 ประเทศทั่วโลก